‘भक्ति बिन कल्याण नहीं, सत्संग बिन भक्ति नहीं’
रामस्नेहीरामद्वारा प्रांगण में संगीतमय श्रीमद भागवत कथा में सोमवार को कथावाचक रामस्नेही संत डॉ.रामस्वरूप शास्त्री ने भक्तों से नारदजी के प्रसंग पर कहा कि वेद व्यासजी ने जगत के कल्याण एवं मानव समाज में भक्ति प्राप्त करने के लिए भागवत ग्रंथ की रचना की, ताकि मानव उसे पढे़ एवं सुने जिससे उनका अंतकरण शुद्ध हो सके।
डॉ.शास्त्री ने कहा कि भगवान के दरबार में अहंकारी का प्रवेश नहीं, वहां तो प्रवेश उसी का होगा जो अपने धन ज्ञान और मान को भूल प्रभु की भक्ति प्रेम भाव से प्राप्त कर सकता। प्रेम भक्ति संतों के सानिध्य से प्राप्त होती है। सत्संग बिन भक्ति प्राप्त नहीं होती।
संत ने कहा कि अपने अंतकरण में भक्ति का उदीपन बिना संत के सानिध्य से नहीं होता है। भक्ति के बिना कल्याण नहीं सत्संग के बिना भक्ति की प्राप्ति नहीं होती है। मानव को भागवत कथा अवश्य सुननी चाहिए। राजाराम सर्राफ ने बताया कि मंगलवार को भागवत कथा दोपहर 1 बजे से 5 बजे तक होगी। रात साढे 8 बजे रामद्वारा प्रांगण में सुंदरकांड का आयोजन होगा।
hin_Deva hin_Deva hin_Deva hin_Deva